**Óravázlat**

**Inczédy Tamás Bábok bolondja című meséjének feldolgozásához**

Jelleg: óravázlat

Tantárgy: Magyar irodalom

Korcsoport: 2. osztály (tanulásban akadályozottak)

*A tanóra célja:*

* Mese feldolgozása irányított kérdések, feladatok segítségével
* A tanulók szociális kompetenciáinak, együttműködésének fejlesztése
* Közös játék létrehozása, a mese megjelenítése alkotással

*Fejlesztési területek:* Finommotorika, kreativitás, szókincs, olvasástechnika, betűdifferenciálás, együttműködési készség, szóbeli kommunikáció, szociális kompetenciák

*Tantárgyi kapcsolatok:*

* környezetismeret (lepkék fejlődése)
* technika, életvitel és gyakorlat, rajz és vizuális kultúra (lepkék tervezése, díszítése, memóriajáték készítése)

*Eszközök:* Szitakötő folyóirat, interaktív tábla, projektor, olló, filctoll

**Óravázlat**

|  |  |  |
| --- | --- | --- |
| Idő-keret | Képzési tartalom, tevékenységi forma | Eszközök |
| 3’ | Bevezető rész:  **Ismerkedés a Szitakötő folyóirattal**  Minden gyermek kap egy folyóiratot. Ezt szabadon lapozgathatja, nézegetheti, ismerkedhet vele. Feladat: „Mit gondoltok, miről szólhat ez az újság a képek alapján?” (a bábokról) | Szitakötő folyóirat |
| 3’ | Fő rész:  **Célkitűzés, előzetes ismeretek aktivizálása**  „A mai órán egy mókás mesét olvasok nektek egy lepkegyűjtőről. A meséhez kapcsolódó játékokat fogunk játszani és egy saját játékot is készítünk majd. Tudjátok-e, kit nevezünk lepkegyűjtőnek? Ismertek-e lepkefajtákat?” | Szitakötő folyóirat |
| 5’ | **Ráhangolódás a mesére: memóriajáték lepkefajokkal az interaktív táblán**  Kivetítek egy memóriajátékot a táblán különös lepkefajokról. Amelyik tanuló kijön a táblához fordítani, megnevezi, milyen színeket lát a lepkén. Ha párt talál valaki, megbeszéljük, mi a neve a lepkének. | Interaktív tábla – memóriajáték SMART programmal |
| 5’ | **Mese felolvasása, kérdések a meséről**  Felolvasom a tanulóknak a Szitakötő folyóiratból Inczédy Tamás Bábok bolondja című meséjét.  Kérdéseket teszek fel a meséről. („Kiről szólt a mese? Milyen állatokat gyűjtött? Milyen ritka fajokat gyűjtött?) | Szitakötő folyóirat |
| 5’ | **Videó megtekintése, megbeszélése a lepkék fejlődéséről**  Megnézünk egy rövid videót a lepkék fejlődéséről, majd megbeszéljük a fejlődés szakaszait, ezeket sorbarendezzük szókártyák segítségével. | Interaktív tábla  Videó  Szókártyák |
| 5’ | **Párok kialakítása**  A szőnyegen kivágott bábokat és pillangókat helyezek el, melyeken a tanult kisbetűk (bábokon) és nagybetűk (pillangókon) találhatóak, valamint a másik oldalukon a tanulók neve. Minden tanuló megkeresi a saját nevét. Ezután a tanulók megkeresik a párjukat és melléjük ülnek. | Bábok, lepkék kis-és nagybetűkkel ellátva, hátoldalukon a gyerekek nevével |
| 10’ | **Legyen ön is milliomos játék! a meséből**  A tanulók az előző feladatban kialakított párokban dolgoznak, minden pár ABCD betűkártyákat kap. Kivetítem az interaktív táblán a mese tartalmára vonatkozó kérdésekből összeállított Legyen ön is milliomos játékot. Egy tanuló felolvassa az első kérdést és az ahhoz tartozó válaszokat. A párok megbeszélik, melyik lehet a helyes válasz, majd felemelik az ahhoz tartozó betűkártyát.  Pl. Mi a neve a Lepkegyűjtő által felfedezett új lepkefajnak? (tigrislepke, tűzokádó lepke, láthatatlan lepke, óriáslepke) | ABCD betűkártyák  Interaktív tábla  Legyen ön is milliomos játék a [www.learningapps.org](http://www.learningapps.org) oldalon |
| 10’ | **Memóriajáték készítése**  Minden tanuló kap egy pár lepke sablont. Színes filctollakkal tervez egy „saját” lepkefajt, majd kivágja a memóriakártyát. Mindenki kitalál egy nevet az általa tervezett lepkefajnak, majd bemutathatja a többieknek az általa tervezett lepkét. | Lepke sablonok  Filctollak  Olló |
| 5’ | Befejező rész:  **Memóriajáték kipróbálása csoportokban, az óra lezárása**  A tanulók négy fős csoportokat alkotnak. Egy-egy csoport egy asztal köré ül. Minden tanuló magával viszi a saját maga által tervezett memóriakártyát, majd a csoportok játszanak egy kör memóriát a saját készítésű játékukkal.  Értékelem a tanulók tanóraimunkáját, ők is elmondják, hogy érezték magukat, mi tetszett nekik, miben voltak ügyesek. Jutalom nyomdát kapnak. | Elkészült memóriajáték  Jutalom nyomdák |

Lepke sablon a memóriajátékhoz:

